**Dalykas. MATEMATIKA**

Klasė: 3 klasė

**Pamokos tema.** Paprastosios trupmenos

**Namų darbai:** vaikams išsiunčiamas vaizdinis naujos temos pristatymas su keliais pasitikrinimo klausimais:

1. Kas yra skaitiklis?
2. Kas yra vardiklis?
3. Kaip geriau įsiminti pavadinimą?

<https://www.youtube.com/watch?v=pBegSLMR1U8&t=36s>

Pamoka skiriama tos medžiagos praktikai ir įtvirtinimui.

Pamokos uždavinys:

Remdamiesi vadovėlio iliustracijomis, konkrečiais pavyzdžiais, suvoks paprastąsias trupmenas, teisingai nuspalvins keturias ir daugiau picas: pusę, trečdalį, ketvirtadalį, penktadalį, šeštadalį.

Reikalingos priemonės: spalvoti pieštukai, padalomoji medžiaga (picos), obuolys.

|  |  |  |
| --- | --- | --- |
| Įvadinė dalis | 2 min. | Pamokos pradžioje mokytoja užduoda minklę „Apskritas kamuoliukas, raudonas šoneliukas. Kas? (obuolys) |
| Pristatymas | 3 min. | Prieš klasę pakviečiame du savanorius. Duodame jiems 1 obuolį ir liepiame jį pasidalinti lygiai į 2 dalis. |
|  | 3 min. | Skelbiame pamokos temą „Paprastosios trupmenos“.  Aptariame namuose žiūrėtą filmuką „Paprastosios trupmenos“, paklausiame vaikų, kaip vadinasi trupmenos viršutinis ir apatinis skaičiai, kaip juos įsiminti. |
|  | 3 min. | Iš vadovėlio 3 užduotis (poroje). |
| Praktika | 5 min.  2 min . | Iš vadovėlio 4 užduotis (lentoje).  Pratybos (1, 2 užduotys). |
| Judri veikla | 3 min. | Devyni obuoliai kabėjo,  Trečdalis jų nuriedėjo.  Kiek dar liko obuolių,  Raudonpusių didelių? (9 : 3 = 3)  Ėjo vaikai iš mokyklos  Lauko takeliu.  Sodininką jie sutiko,  Su 40 obuolių.  Pusę jų jis išdalino  Kiek maišely pasiliko? (40: 2 = 10) |
| Produkcija | 3 min. | Pratybos (3 užduotis). |
|  | 7 min.  2 min. | Iš vadovėlio 6, 7  (Aukštesniųjų gebėjimų mokiniai atlieka loginio mąstymo užduotį iš Riešutuko klubo ir 8 uždavinį). |
| Baigiamoji dalis | 7 min. | Išdaliname lapus, su nupieštom 5 picom. Reikia vaikams nuspalvinti pusę, trečdalį, ketvirtadalį, penktadalį, šeštadalį. |
| Įsivertinimas | 5 min. | Teisingai nuspalvinus 4 ir daugiau – puikios žinios, 3 – gerai padirbėjai, 1-2 – reikia tobulėti. |